 Nítórí ìdí èyí, ọdún 2020 náà kò gbẹyìn, bí ọpọ àwọn onígbàgbọ ṣe ń fọkàn sí jákèjádo. Gẹgẹ bí ìwádìí ṣe fi han, Nàìjíríà jẹ ọkan pàtàkì lára àwọn orílẹ-ède tó n ṣe ẹsìn jùlọ, ti awọn ojisẹ Ọlọrun nibẹ si maa n sọ asọtẹlẹ ninu ọdun tuntun. Àwọn iròyin tì ẹ leè ní ìfẹ síí: Onírúurú ní ìṣẹlẹ tó wáye lọdún 2020, ti ọdun naa si kún fún ọpọ àinírètí, ikú, òfò ati àdánù, Kódà ọpọ eeyan ni ìṣẹ bọ lọwọ rẹ, èyí kò si ṣẹyìn àjàkálẹ ààrùn Covid-19, àwọn ǹkan ti Covid-19 ṣe yìí mi ìlú tìtì. Bí gbogbo rẹ ṣe wá rí, ọpọ òjíṣẹ Ọlọrun ni kò mọ pé ajakalẹ arun gan yóò ṣẹlẹ lásìkò tí wọn ń kéde àsọtẹlẹ ni ibẹrẹ ọdún tuntun. PasitọAdejare Adeboye: Alákoso àgbà fún ìjọ Redeemed Christian Church of God RCCG, Pásítọ Enoch Adeboye sọ pé, ilẹ rírì yóò pọ tí Volcano náà yoo da àwọn orílẹ-èdè láàmú, sùgbọn ti ọdún fi pari, irú ìṣẹlẹ yìí kò wọpọ. O ní ọdún 2020 yóò dàbi ọmọ tó ni gìrì nítori ilẹ rírì, nítóri ẹsẹ ti pọ jù, àfi ti ọmọ Nàìjíríà bá gbàdúrà gidi. Ẹwẹ, ìròyìn nípa Volcano, eyiun isẹlẹ ina alagbara to n ran bii ẹtu, ko fi bẹẹ wọpọ ni 2020, gẹgẹ bi ojisẹ Ọlọrun naa ti sọ tẹlẹ, ilẹ ríri náà ko sì tó ǹkan. Pastor T.B Joshua: Olùdarí ìjọ Synagogue church of All Nation SCOAN, ni ọpọ eeyan ti bu ẹnu àtẹlù nítorí àsọtẹlẹ rẹ pé inú oṣù kẹta ọdún, 2020 ni ààrun Coronavirus yóò lọ. Amọ titi di àsìkò yìí, arun náà kò ti fi gbogbo àgbáyé sílẹ, ti ọwọja rẹ si n peleke si. Orin tó gba ilú kan báyìí ni pé, sáà coronavirus míràn tun ti dé, èyí sì ló fáa ti àwọn ìjọba fí n sọ fún ará ìlú láti mase lọ fún ìsìn òpin ọdún. Chris Oyakhilome: Olùdásílẹ ìjọ Love World Incorporated ti gbogbo ènìyàn mọ sí Christ Embassy, Chris Oyakhilome kéde pé ọdún àṣepé ni 2020. Sùgbọn ọdun 2020 ko tilẹ súnmọ àṣèpé rárá, kò ti pé oṣù mẹta tí ọdún bẹrẹ, lọrọ ààrun Coronavirus gbera sọ. Bákan náà ló sọ àsopọ tó wà láàrín 5G àti Covid-19. David Oyedepo Olùdarí ìjọ Living Faith ChurchBísọọbù David Oyedepo náà kò gbẹyìn nínú àwọn tó sọ àsọtẹlẹ fún ọdún 2020 Nínú àsọtẹlẹ rẹ, ó ní ọdún 2020 yóò jẹ ọdún ti àlùyọ, sùgbọn òdi ní èyí bọsí nítori ó jẹ ọdún tí ọpọ ń súkún. Williams Kumuyi Ní ìbẹrẹ ọdún 2020, olùdáílẹ ìjọ Deeper Life Bilble Church, Williams Kumuyi só fún ìjọ rẹ pé, ọdún yìí ni yóò dára jùlọ nínú gbogbo ọdún ti wọn ti lò láyé. Sùgbọn ó jọ bí ẹni pé, ọps ló sọ pé àwọn kò tí lo irú ọdún yiìí rí láti ìgbà ti àwọn ti dáyé. Wale Olagunju Ní ti olùdarí ìjọ Divine Seed of God Chapel Ministry Ibadan nípìnlẹ Oyo, Wale Olagunjusọ pé , Gómínà ìpińlẹ Kaduna Nasir El-Rufai àti Kayode Fayemi ti ìpínlẹ Ekiti tó fi mọ ìdá ààdọrin ọmọ ẹgbẹ APC ni yóò kúrò nínú ẹgbẹ naáà. Eyi kò ti ṣẹ. Bákan náà ni Olagunju ni kí Ọba ilú oyinbo Queen Elizabeth máa ka ọjọ rẹ lórí ilẹ èèpẹ, Sùgbọn títí di àsìkò yìí, koko ni ara iyá lé, bi ó ṣe bá àwọn ẹbí rẹ ṣe ayẹyẹ ọdún kérésìmesi ni Windsor Castle ni London. Ó tun sọ pé, ti Obaseki bá kúrò ni inú ẹgbẹ míràn, yóò padànú ìbò gómínà ọdún 2020, Obaseki lọ sínú ẹgbẹ PDP síbẹ ó jáwé olúborí. Ó ní Donald yóò wọlé ààrẹ ilẹ Amẹrika yóò jáwé olúborí ni ọdún 2020. Paul Okikijesu Woli ìjọ Christ Apostolic Miracle Ministry Paul okikijesu sọ asọtẹlẹ tirẹ ni inú oṣù kọkànlá ọdun 2019 ní bi tó ti sọ pé, àwọn angẹli ti wa ni ìpińlẹ makandinláádọrin tí wọn yoo si wọ orílẹ-ède ọgọfa àti mẹrìnlélógún, Nínú àsọtẹlẹ rẹ o ni wọn yóò wọ ọpọ orílẹ-èdè ẹ ó sì gba iròyìn pé Ọlọrun n bínu. Ó ní ìṣẹlẹ ti kò ṣẹ rí yóò ṣẹ, ẹ ó sì gba pé àwọn angẹlì gangan ló n ṣe ìdájọ Tí èyí kò bá rí bẹẹ, ẹ sọ pé Ọlọrun kọ ló pè mí Títí di àsìkò yìí a kò ti gbọ pé àwọn angẹlì ń se ìdájọ níńu ayé. Bákan náà ni Okikijesu ni Ọlọrun yoo pa àjàkálẹ ààrun Covid-19 rẹ nínú oṣù keje ọdún, sùgbọn títí di àsìkò yiìí ààrun Covid-19 n gbilẹ si ni. Ó jẹ ǹkan tó wọpọ ní orílẹ-èdè Nàìjíríà láti má gbọ àsọtẹlẹ ǹkan ti yóò ṣẹlẹ ní ọdún tuntun, ti àwọn ènìyàn yóò si máa retí láti gbọ àsọtẹlẹ ọdún. : 2020 Prophesis: Kí ló mú kí ọpọ àsọtẹlẹ kùnà lọdún 2020? 